Fixed Networks -liiketoimintaryhmän johtaja Sandra Motley ja Mobile Networks -liiketoimintaryhmän johtaja Tommi Uitto nimitetty Nokian johtokunnan jäseniksi | Nokia
31.1.2019 klo. 8.00
Tommi Uitto nimitettiin Mobile Networks -liiketoimintaryhmän johtajaksi 22. marraskuuta 2018, ja hän nousee nyt yhtiön johtokuntaan
Sandra Motley nimitettiin Fixed Networks -liiketoimintaryhmän johtajaksi 1. tammikuuta 2019 alkaen, ja hän nousee nyt yhtiön johtokuntaan
Nokia julkisti tänään, että aiemmin nimitetyt Fixed Networks -liiketoimintaryhmän ja Mobile Networks -liiketoimintaryhmän johtajat nousevat yhtiön johtokunnan jäseniksi. Nimitykset astuvat voimaan välittömästi. Motley ja Uitto raportoivat Nokian toimitusjohtaja Rajeev Surille.
"Molemmilla on ollut vahva alku liiketoimintaryhmiensä johtajina ja toivotan heidät tervetulleeksi Nokian johtokuntaan. Olen vakuuttunut siitä, että heidän panoksensa tulee olemaan merkittävä", sanoi Rajeev Suri.
Motley aloitti uransa AT&T Bell Laboratoriesissa ja toimi johtotehtävissä tutkimuksen ja kehityksen sekä myynnin parissa Alcatel-Lucentin kiinteiden sekä langattomien verkkojen liiketoiminnoissa. Ennen siirtymistään Fixed Networks -liiketoimintaryhmän johtajaksi 1. tammikuuta 2019, hänen viimeisin tehtävänsä oli Fixed Networks -liiketoimintaryhmän operatiivinen johtaja. Motleylla on maisterintutkinto konetekniikasta Buffalon S.U.N.Y-yliopistosta ja rahoituksen MBA-tutkinto Fairleigh Dickinsonin yliopistosta.
Uitto on työskennellyt yhtiössä 23 vuotta ja hänellä on vahvaa asiantuntemusta radiotekniikasta. Hän on myös laajalti tunnettu Nokian asiakkaiden keskuudessa. Viimeisimmässä roolissaan ennen siirtymistään Mobile Networks -liiketoimintaryhmän johtajaksi 22. marraskuuta 2018 Uitto toimi Mobile Networks -liiketoimintaryhmän myynnistä vastaavana johtajana aina Alcatel-Lucent-yrityskaupasta lähtien. Uitolla on diplomi-insinöörin tutkinto Teknillisestä korkeakoulusta ja maisterintutkinto Michiganin teknillisestä yliopistosta.
Näiden nimitysten myötä aiemmin julkistettua suunnitelmaa luoda Fixed Networks- ja Mobile Networks -liiketoimintaryhmät yhdistävä Access Networks -divisioona ei tulla edistämään. Aiemman ilmoituksen jälkeen on luotu muita yhteistyön muotoja Mobile Networks - ja Fixed Networks -liiketoimintaryhmien sekä Nokia Bell Labsin välille, ja näiden toimien tavoitteena on rakentaa yhteistä teknologista ja arkkitehtonista johtoasemaa.
Näiden muutosten seurauksena Nokian johtokunta koostuu seuraavista jäsenistä: Rajeev Suri, Basil Alwan, Hans-Juergen Bill, Kathrin Buvac, Ricky Corker, Joerg Erlemeier, Barry French, Sanjay Goel, Bhaskar Gorti, Federico Guillén, Sandra Motley, Kristian Pullola, Sri Reddy, Tommi Uitto, Maria Varsellona ja Marcus Weldon.
Lisätietoja Nokian johtokunnan jäsenistä löytyy verkkosivuiltamme: https://www.nokia.com/fi_fi/tietoa-meista/keita-olemme/johtokunta/